**Bases generals per a la concessió de subvencions, en règim de concurrència competitiva per a inversions en tecnologies de la informació i comunicació per a la realització de projectes d’experimentació i innovació a la ciutat de Barcelona**

# PRIMERA. OBJECTE I FINALITAT

* 1. L’objecte de les presents bases és regular i fixar els criteris i el procediment de sol·licitud tramitació, concessió, cobrament i justificació de les subvencions que atorgui l’Institut de Cultura de Barcelona, destinades a finançar inversions en tecnologies de la informació i comunicacions.
	2. Aquesta convocatòria d’inversions en infraestructura TIC vol impulsar la realització de projectes de caire experimental i innovador amb participació ciutadana.

# SEGONA. CONVOCATÒRIA

* 1. El procediment per a l'atorgament de les subvencions previstes en aquestes Bases serà el de concurrència pública competitiva, mitjançant concurs públic, d'acord amb allò que disposa l'art. 22 de la Llei 38/2003, de 17 de novembre, General de Subvencions.
	2. A aquests efectes i amb caràcter anual, s'aprovarà la convocatòria corresponent per a l'atorgament de les subvencions, que s'ajustaran a allò que disposen aquestes Bases.
	3. La convocatòria contindrà:
1. La dotació econòmica i la consignació pressupostària total de la convocatòria.
2. El termini i forma de presentació de sol·licituds.
3. Línies prioritàries
4. Període d’execució dels projectes subjectes de subvenció.
5. Percentatges màxims de subvenció.
6. Documentació que haurà d’acompanyar a la sol·licitud.
7. Criteris de valoració.
8. Forma de pagament.
9. Composició de la comissió de valoració
10. Termini i forma de justificació dels projectes subvencionats
	1. La convocatòria podrà complementar les bases en els punts següents:
11. Les quanties màximes i mínimes de les subvencions sol·licitades
12. Modalitats
13. El nombre de projectes que es poden presentar a cadascuna de les modalitats de finançament i la seva compatibilitat.
14. La durada màxima dels projectes.
15. Requisits específics dels beneficiaris
16. Documentació obligatòria addicional i forma de presentació
	1. L'Institut de Cultura farà pública cada convocatòria mitjançant la seva publicació al Butlletí Oficial de la Província de Barcelona i a la pàgina web de l'Ajuntament, a més de publicar-se a qualsevol altre mitjà que es consideri oportú per garantir-ne la màxima publicitat.

# TERCERA. RÈGIM JURÍDIC

* 1. Aquestes subvencions es regulen per les normes d’aquestes bases, i en allò no previst serà d’aplicació la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s’aprova el Reglament de la Llei, i la Normativa General Reguladora de les subvencions de l’Ajuntament, aprovada pel plenari del Consell Municipal el 17 de desembre del 2010.
	2. Les subvencions que es regulen en aquestes bases tenen caràcter voluntari i eventual, són lliurement revocables i reduïbles en els supòsits previstos per la normativa de subvencions i no generen cap dret a l’obtenció d’altres subvencions en anys posteriors i no es poden al·legar com a precedent. A més estan subjectes al compliment de la finalitat d’interès general a què es condicioni l’atorgament i tenen caràcter no devolutiu, sense perjudici del reintegrament inherent a l’incompliment de les condicions i càrregues que van ser considerades per a l’atorgament.
	3. La gestió de les subvencions s’efectuarà d’acord amb els principis de publicitat, transparència, concurrència objectivitat, igualtat, no discriminació, eficàcia i eficiència. Aquest procediment es tramitarà en règim de concurrència pública, mitjançant la convocatòria de concurs públic.

# QUARTA. REQUISITS I CONDICIONS DELS BENEFICIARIS

* 1. Podran optar a aquestes les persones físiques donades d’alta de l’IAE o persones jurídiques legalment constituïdes, dels àmbits de la cultura, la creativitat i la innovació que tinguin la seu social o que desenvolupin la seva activitat a la ciutat de Barcelona i que les seves activitats estiguin relacionades amb les línies prioritàries assenyalades a la convocatòria
	2. Els sol·licitants hauran de ser professionals, empreses, associacions, espais de co-working, universitats o fundacions de caràcter públic o privat.
	3. Els requisits exigibles a les entitats sol·licitants, i que s'han d'acreditar degudament en la sol·licitud, són els següents:
1. Que tinguin seu social o delegació al terme municipal de Barcelona, o que desenvolupin les seves activitats a la ciutat de Barcelona.
2. Que, d'acord amb els seus estatuts o normes reguladores, tinguin objectius i finalitats coincidents amb l'objecte i finalitats d'aquestes subvencions i als quals es presentin.
3. Que es trobin al corrent de pagament amb l'Agència Tributaria, la Seguretat Social, ni l’Ajuntament de Barcelona ni amb cap dels seus ens adscrits o vinculat.
4. Estar al corrent de les obligacions de reintegrament de subvencions atorgades per l'Ajuntament de Barcelona.
5. Que no hagin incorregut en falses declaracions en facilitar la informació exigida per poder participar en la convocatòria.

# CINQUENA. COMPATIBILITATS

* 1. Les subvencions seran compatibles amb qualsevol altra concedida per altres administracions o ens públics o privats. Tanmateix, l'import d'aquestes subvencions conjuntament amb els ingressos a obtenir i recursos propis a destinar a l'activitat no podrà superar el cost total del projecte a desenvolupar.
	2. També seran compatibles amb les subvencions municipals atorgades per a altres projectes.

# SISENA. TERMINI I PRESENTACIÓ DE SOL·LICITUDS

* 1. Les sol·licituds per concórrer a la convocatòria regulada per aquestes Bases s'han de formular i presentar pel mitjà i la forma que s'indiqui a cada convocatòria.
	2. Tant la sol·licitud com la resta de documentació es poden presentar tant en català com en castellà i s'emplenaran preferentment per mitjans informàtics.
	3. No es tindrà en compte cap documentació lliurada que no vagi acompanyada de la corresponent sol·licitud, a no ser que sigui per a annexar a un procediment ja iniciat (que s'haurà d'identificar clarament).
	4. S’haurà de respectar estrictament el format del formulari, completant tots els seus apartats, seguint-ne les instruccions proposades i l'ordre de numeració de les pàgines.
	5. Si en el moment de la presentació de la sol·licitud no s'ha aportat el formulari de projecte específic per al qual es demana subvenció serà directament exclosa, sense perjudici del que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el sentit de completar projectes no desenvolupats. Si en aquest mateix moment no s'ha aportat algun dels documents exigits i no es troben en poder de l'Ajuntament de Barcelona, es podran presentar fins que finalitzi el període de presentació de sol·licituds; un cop exhaurit aquest termini, s'atorgarà un període màxim i improrrogable de 10 dies hàbils per a esmenar la documentació requerida. Aquesta documentació s'haurà de presentar pel mitjà i la forma que s'indiqui a les convocatòries anuals. Finalitzat aquest període no s'admetrà cap document i la sol·licitud serà directament exclosa, d'acord amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

# SETENA. ADMISSIÓ I VALORACIÓ DE SOL·LICITUDS.

* 1. Una vegada finalitzat el termini de presentació de sol·licituds, tots els projectes proposats per les entitats sol·licitants seran revisats a efecte de determinar la seva admissibilitat tot tenint en compte:
1. Requisits de les entitats sol·licitants
2. Conformitat de la sol·licitud amb les Bases reguladores i la convocatòria: verificació que la sol·licitud està completa i la documentació és l'adequada, sense perjudici del que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
	1. Les sol·licituds admeses seran objecte de valoració per tal de determinar la qualitat de les propostes, inclòs el pressupost proposat, de conformitat amb els criteris de valoració i amb els condicionants que a la corresponent convocatòria.
	2. La gestió de les subvencions s'efectuarà d'acord amb els principis de: publicitat, transparència, concurrència, objectivitat, igualtat, no-discriminació, eficàcia i eficiència

# VUITENA. DESPESES SUBVENCIONABLES

* 1. Per a ser considerades subvencionables a efectes de la convocatòria, les despeses/costos hauran de:
1. Ser necessaris per a l'execució del projecte presentat, estar previstos en la descripció dels costos imputables a cada partida i atendre els principis de bona gestió financera, en particular de rendibilitat i eficàcia.
2. Estar vinculats clarament a les activitats previstes al projecte.
	1. Tenint en compte els requisits anteriors, la resta del finançament podrà provenir d'altres participants o finançadors, ja siguin públics o privats, sempre que l'import de les subvencions concedides en cap cas no sigui de tal quantia que, en concurrència amb altres subvencions o ajuts, superi el cost de l'activitat que vol desenvolupar l'entitat beneficiària.
	2. L'import de la subvenció es fixarà d'acord amb el pressupost i la documentació aportada per l'entitat sol·licitant, i d'acord amb les disponibilitats pressupostàries de la convocatòria. L'Ajuntament podrà demanar aclariments i, si escau, imposar reduccions.
	3. En general, quan per a l'execució de les accions subvencionades les entitats haguessin de recórrer a la contractació, s'haurà d'adjudicar el contracte a l'oferta econòmica que presenti la millor relació entre qualitat i preu, en compliment dels principis de transparència, igualtat de tracte als possibles contractistes i procurant que no existeixi conflicte d'interessos.

L'entitat haurà de sol·licitar un mínim de 3 ofertes de diferents proveïdors (amb caràcter previ a la contractació o compromís per a la presentació del servei o lliurament del bé) per a les despeses subvencionades per l'Ajuntament que superin la quantitat de 18.000 EUR (o 50.000 EUR si es tracta d'una obra).

* 1. La facturació d’entitats vinculades, s’haurà de fer d’acord amb l’article 29.7 a de la Llei General de Subvencions
	2. Costos directes subvencionables:
1. Material Informàtic: PCs, pantalles, capturadores de vídeo, arduino, plataformes de sensors, circuïteria electrònica, ...
2. Material de Xarxa: Material de xarxes wifi, switxos, routers, cablejat estructurat.
3. Material Audiovisual: Microfonia, taules d’àudio, càmeres, estacions d’edició, trípodes, il·luminació,
4. Material de prototipatge tecnològic o expandit: Impressores 3D, talladors làser,...
5. Aplicacions: Desenvolupaments d’aplicacions vinculades a projectes específics així com la compra de llicències per al programari.
6. Altes inversions necessàries per a la execució de projectes d’innovació social, ciutadana o cultural
	1. En cap cas seran despeses subvencionables per l'Ajuntament:
7. Les provisions per possibles pèrdues o deutes.
8. Les despeses de procediments judicials.
9. Interessos, recàrrecs i sancions administratives i penals.
10. Les despeses finançades per un altre finançador.
11. Impostos personals sobre la renda (IRPF), Impost de Societats ni impostos indirectes quan siguin susceptibles de recuperació (IVA i altres).
12. Les pèrdues degudes al canvi de moneda, tret de situacions excepcionals i degudament justificades.
13. Els recursos propis del beneficiari per al desenvolupament d’aplicacions, és a dir la subvenció del personal de la pròpia entitat. En aquest casos els desenvolupaments s’hauran de subcontractar.
14. Els impostos indirectes quan siguin susceptibles de recuperació o compensació, ni els impostos sobre la renda.
15. Les despeses no incloses en els apartats anteriors i que no siguin compres de béns inventariables considerades comptablement com activables.
16. La facturació emesa pels propis membres de les entitats

# NOVENA. CRITERIS DE VALORACIÓ

* 1. Els criteris de valoració faran referència a:
1. Projecte
2. Entitat
3. Pressupost
4. Vídeo de presentació (“*elevator pitch”*)
	1. La convocatòria anual especificarà el detall de la ponderació del criteris de valoració. També podrà incloure puntuacions mínimes exigibles per apartats

# DESENA. RESOLUCIÓ DE LA CONVOCATÒRIA.

* 1. Les subvencions es concediran per ordre de puntuació obtinguda fins l’exhauriment del crèdit, d’acord als criteris d’avaluació establerts i els imports màxims establerts a la convocatòria
	2. La notificació de la resolució provisional i definitiva s’efectuarà mitjançant la publicació en el Butlletí Oficial de la Província, d’acord amb el que disposa l’art. 59 de la Llei 30/1992, de 26 de novembre, de règim jurídic i procediment administratiu comú. A més, tant la resolució provisional com la definitiva es publicarà en el web de l’Institut de Cultura de Barcelona, i també podrà ser publica en altres mitjans que es considerin oportuns.
	3. La resolució es notificarà a les persones jurídiques interessades, d'acord amb el que estableix l'article 59.6.b) de la llei 30/1992, de 26 de novembre, mitjançant la publicació en el Butlletí Oficial de la Província. Les subvencions concedides s'incorporaran a la pàgina web de l'Ajuntament, així com en altres mitjans que es consideri oportú.
	4. El pagament de les subvencions atorgades es realitzarà segons el que estableixin les normes municipals vigents.
	5. Els pagaments es realitzaran mitjançant transferència al compte bancari que l'entitat indiqui, en el model que a aquests efectes s'adjunti a la convocatòria

# ONZENA. PROCEDIMENT DE TRAMITACIÓ I CONCESSIÓ

* 1. L’òrgan competent per a la resolució d’aquesta convocatòria, d’acord a l’article 6.2.i) dels estatuts de l’Institut de Cultura de Barcelona, és el seu President.
	2. Actua com a òrgan instructor una Comissió de Valoració que examinarà la documentació tècnica presentada sobre el projecte i comprovarà el compliment dels requisits tècnics de participació. Després d’haver estudiat els projectes rebuts, determinarà el percentatge de subvenció aplicable en el procés que duu a terme d’avaluació dels projectes presentats i elevarà la proposta de resolució a l’òrgan competent.
	3. La notificació de les resolucions provisionals i definitives s’efectuaran mitjançant publicació en el Butlletí Oficial de la Província, així com a la web de l’institut de Cultura de Barcelona.

La publicació al BOP de la resolució d’atorgament i denegació provisional obre el tràmit d’audiència de deu dies hàbils que començaran a comptar des de l’endemà de la seva publicació per a presentar al·legacions.

El fet que els sol·licitants interessats no presentin al·legacions en el termini de tràmit d’audiència suposa que hi estan conformes i la proposta de resolució formulada tindrà caràcter definitiu.

Una vegada finalitza el tràmit d’audiència i examinades les al·legacions presentades, si es dona el cas, es procedirà a dictar la resolució definitiva, que també serà publicada al butlletí a efectes de notificacions.

* 1. La resolució definitiva no posarà fi a la via administrativa, contra la qual els interessats podran interposar, recurs d’alçada davant d’alcaldia en el termini d’un mes.
	2. El termini per a la resolució d’aquesta convocatòria és de sis mesos a comptar des de la finalització del termini de lliurament de sol·licituds.

# CATORZENA.- OBLIGACIONS DE LES ENTITATS BENEFICIÀRIES D'UNA SUBVENCIÓ.

* 1. Són obligacions de les entitats beneficiàries perceptores de les subvencions:
1. L’atorgament de les subvencions s’ha d’ajustar al règim d’incompatibilitats vigent, tenint en compte les vinculacions derivades del dret comunitari europeu.
2. Dur a terme les despeses que fonamenten la concessió de la subvenció, d’acord amb la documentació presentada juntament amb la sol·licitud.
3. Acceptar i complir la Normativa General Reguladora de les Subvencions, aprovada per l’Ajuntament amb data 17 de desembre de 2010, i la restant normativa d’aplicació: Llei 38/2003, de 17 de novembre, General de Subvencions, i RD 887/2006, de 21 de juliol, pel qual s’aprova el Reglament de la Llei.
4. Justificar l’aplicació dels fons rebuts dins dels terminis establerts, així com la realització del projecte i el compliment de la finalitat que determina la concessió de la subvenció.
5. Col·laborar en les actuacions de comprovació i informació que dugui a terme l’Institut de Cultura de Barcelona.
6. Disposar de la documentació comptable que pugui ser exigida pels òrgans de fiscalització i facilitar-la per tal de garantir-ne les facultats d’inspecció i control.
7. Conservar els documents justificatius de l’aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
8. Declarar les subvencions rebudes de l’Ajuntament o d’altres administracions o ens públics dels darrers 2 anys.
9. Fer constar en els materials de comunicació i difusió la frase “Amb el suport de l’Ajuntament de Barcelona”, d’acord amb la normativa d’imatge corporativa de l’Ajuntament de Barcelona.
10. Els beneficiaris de subvencions restaran sotmesos a les responsabilitats i el règim sancionador que sobre infraccions administratives en la matèria estableix el Títol IV de la LGS, i el títol IV del RLGS.
11. L’Institut de Cultura de Barcelona quedarà exempt de les responsabilitats civil, mercantil, laboral o de qualsevol altra mena derivades de les actuacions a què quedin obligades les persones o entitats destinatàries de les subvencions atorgades.
12. El destí de les subvencions concedides no podrà alterar-se en cap cas per part del beneficiari.
13. Procedir al reintegrament dels fons percebuts en els supòsits establerts en aquestes Bases i a la normativa d'aplicació (Base catorzena).
14. L'incompliment d'aquestes obligacions podrà comportar l'anul·lació de la subvenció segons el previst a l'article 13.1 de la NGRS i a aquestes Bases (Base catorzena).

# TRETZENA. JUSTIFICACIÓ I CONTROL DE LES SUBVENCIONS

* 1. L’Institut de Cultura podrà comprovar, en qualsevol moment i pels mitjans que cregui oportuns, la destinació de les quantitats atorgades en relació amb les seves finalitats. L'entitat beneficiària de la subvenció haurà de donar lliure accés a la comptabilitat de l'entitat (llibres i registres comptables).
	2. El perceptor de la subvenció haurà de donar lliure accés a la comptabilitat de l’entitat (llibres i registres comptables) i aportar la justificació dels fons rebuts, així com el balanç econòmic i la memòria descriptiva del projecte executat. El termini màxim per a la justificació de les subvencions concedides s’establirà a la convocatòria.
	3. La justificació es durà a terme mitjançant la presentació telemàtica per part dels beneficiaris, de:
1. Un compte justificatiu de les inversions realitzades, amb desglossament de totes les despeses derivades de la seva realització, així com de tots els ingressos que n’han permès el finançament.
2. La totalitat de les factures o documents de valor probatori equivalent (amb el corresponent comprovant de pagament), corresponents al cost del projecte, que hauran de complir els requeriments establerts en l’article 6 del Reglament RD 1496/2003, de 28 de novembre (BOE 29.11.2003), pel qual es regulen les obligacions de facturació.
3. Aquestes factures hauran de ser originals o fotocòpies compulsades i a nom de l'entitat beneficiària. Es segellaran factures o documents de valor probatori, per import igual o lleugerament superior a la subvenció concedida fent constar “Aquest document ha servit per justificar una subvenció atorgada per l’Institut de Cultura de Barcelona”.
4. Una memòria descriptiva del desenvolupament de les inversions amb la documentació gràfica, enquestes, indicadors i altres factors que siguin importants, que demostrin la realització del projecte.
5. Vídeo resum on es demostri i es pugui valorar la realització del projecte així com el seu impacte.
	1. La manca de justificació o la justificació incompleta dels fons rebuts podrà comportar l’anul·lació total o parcial de l’aportació i el reintegrament de la mateixa, d’acord amb l’article 14 i 30 de la Llei 38/2003, de 17 de novembre, General de Subvencions, i els articles arts. 9, 10, i 13 de la Normativa General reguladora de Subvencions de l’Ajuntament de Barcelona, aprovada pel Plenari del Consell Municipal el 17 de desembre del 2010.

# CATORZENA. ANUL·LACIÓ I REINTEGRAMENT

* 1. L'entitat beneficiària podrà renunciar voluntàriament a la subvenció, i haurà de reintegrar-ne el seu import si ja l'hagués percebut, en les condicions que s'estableixen a la Normativa General Reguladora de Subvencions. Aquesta renúncia, però, no s'admetrà un cop finalitzat el termini de justificació; en aquest cas, es procedirà a l'anul·lació per incompliment, en els termes de l'art. 13 de la NGRS, amb l'exigència de les responsabilitats que s'escaiguin.
	2. En cas que fos d'aplicació l'anul·lació esmentada, es comunicarà a la persona interessada i se la requerirà perquè, dins del termini d'un mes següent a la notificació, ingressi l'import de la subvenció més els interessos de demora acreditats des de la data de pagament, amb l'advertiment que, transcorregut l'esmentat termini, es procedirà al cobrament per la via de constrenyiment.
	3. Sens perjudici de l’exigència de les responsabilitats que s’escaiguin, l’Institut de Cultura de Barcelona procedirà a l’anul·lació total o parcial de la subvenció proposada o concedida en els casos d’incompliment següents:
* de l’obligació de la justificació
* de la finalitat per a la qual la subvenció va ser concedida
* de les condicions imposades als beneficiaris amb motiu de la concessió de la subvenció
* de les obligacions fiscals comptables o de conservació de documents
	1. També constituirà motiu d’anul·lació:
* La resistència, excusa, obstrucció o negativa a les actuacions de comprovació i control per part de l’òrgan municipal tutor de la subvenció.
* La superació del percentatge fixat en aquestes bases en relació amb el cost efectiu.
	1. Per fer efectiu l’import total o parcial de la subvenció a retornar, a la qual s’afegiran els interessos de demora corresponents, podrà procedir-se per la via de constrenyiment quan no es retorni el reintegrament de manera voluntària.

# QUINZENA.- DISPOSICIONS FINALS

* 1. L'Ajuntament i l’Institut de Cultura de Barcelona quedarà exempt de qualsevol responsabilitat civil, mercantil, laboral o de qualsevol altra mena derivada de les actuacions a què restin obligades les persones o entitats destinatàries de les subvencions atorgades.
	2. En allò no previst en aquestes Bases serà d'aplicació la Normativa General Reguladora de les Subvencions municipals, aprovada pel Plenari del Consell Municipal de 17 de desembre de 2010, i publicada al Butlletí Oficial de la Província de Barcelona de 4 de gener de 2011.
	3. Aquestes Bases seran d'aplicació a partir de la data de la seva publicació.